In încheiere, aş vrea să mai menţionez cîteva sensuri diferite ale noţiunii de tablou „abstract , îndeobşte prea puţin diferenţiate între ele Un tablou este „abstract dacă în cuprinsul lui nu apar obiecte reprezentate (lucruri sau oameni) Tabloul de acest fel este „abstract în sensul că pentru a-l percepe fidel, privind petele de culoare trebuie să faci abstracţie de funcţia pe care ele o îndeplinesc în mod normal, aceea de a constitui imagini, şi mijlocit de a da la iveală prin aceste imagini unele lucruri Trebuie de asemenea să faci abstracţie de funcţia petelor de culoare de a fi o determinare a suprafeţei tabloului Tabloul de acest fel este „abstract în sensul că este izolat din mediul său ambiant, fiind un ansamblu calitativ specific şi intrinsec Tabloul de acest fel este „abstract , întrucît ca ansamblu armonios de calităţi pure, constituit pe baza unui obiect real, el reprezintă modelul ideal al unui ansamblu armonios de calităţi pure (ca o „idee platoni- ciană) într-un sens cu totul diferit, tabloul este „abstract dacă — ce-i drept — conţine obiectele reprezentate, datele sînt, în ce priveşte detaliile, „simplificate (în comparaţie cu modul în care apar într-o percepţie vizuală), în locul a numeroase nuanţe de culoare de mici dimensiuni, apar pete mari de culoare de o singură calitate ; în locul a numeroase amănunte ale conturului formei aparţinînd corpului reprezentat, apare în tablou o singură formă, desenată în linii mari, a unui obiect analog reprezentat Se mai spune despre un tablou că este „abstract” într-un cu totul alt sens, şi anume cînd apar în el deformări evidente ale formelor şi culorilor obiectelor reprezentate, „deformăi'i în raport cu obiecte analoage reale Mai trebuie reţinut că „deformarea nu provine dintr-o inabilitate tehnică de a „zugrăvi respectivele obiecte reale, ci este consecinţa intenţiei artistului şi exercită o funcţie artistică specială Atunci se produce o „abstracţie" de la formele şi culorile obiectelor reale, care eventual au slujit ca punct de pornire şi model pentru configurarea lor ca obiecte reprezentate în tablou „Defor- marea“ poate avea ca scop obţinerea unui anumit grupaj al calităţilor coloristice sau producerea de efecte dinamice în ansamblul tabloului etc In sfîrşit, despre orice tablou figurativ se poate afirma că ar conţine în sinea lui un anumit tablou „ab- stract“, cuprinzînd tot ceea ce aparţine vizualităţii ; un tablou abstract prin aceea că-i pretinde privitorului să facă abstracţie de „conţi nut“, adică deopotrivă de tematica istorică, literară precum şi de obiectele reprezentate, cu calităţile lor fizice sau psihice Se poate afirma că în acest sens „abstract înseamnă evitarea a tot ce nu este pur „pictural“, iar ca produs al unei asemenea „abstrageri" este menţinut numai ceea ce constituie un ansamblu pur vizual-calitativ şi reprezintă baza pentru calităţi picturale estetic valabile şi a valorilor estetice fundate în ele PROBLEMA SISTEMULUI CALITĂŢILOR ESTETIC RELEVANTE  Problema principală la care se referă această conferinţă este structura internă a operei de artă, respectiv a obiectului estetic, constituit pe baza unei opere de artă de către un receptor competent, problemă legată şi de aceea a aşa-numitei „obiectivităţi" a valorii estetice Cînd se analizează structura Internă a operei de artă (a pbiectului estetic), trebuie să se tină seama că în diversele domenii ale artei precum şi în diferite opere de artă izolate pot interveni deosebiri esenţiale cu privire la caracterul unitar al structurii acestora Operele de artă pot avea o structură mai omogenă sau mai puţin omogenă în funcţie de perfecţiunea, de conţinutul şi de stilul lor De aceea, o analiză a lor atentă poate duce la concluzii foarte diferite Totuşi, în vederea unei prime orientări, este necesar să se traseze liniile directoare ale problematicii generale şi posibilele ei rezolvări In primul rînd trebuie făcută deosebirea între armătura neutră din punct de vedere valoric şi momentele artistic şi estetic valoroase ale operei de artă De fapt, într-o operă de artă adevărată nu există momente lipsite de orice fel de semnificaţie pentru apariţia calităţilor estetic valenţe şi mai cu seamă valoroase Totuşi acest fel de semnificaţie nu este echivalent cu valoarea pe care o deţine un moment al operei de artă (respectiv al obiectului estetic) In semnificaţia, respectiv în rolul pe care îl joacă fiecare moment al operei de artă la constituirea calităţilor estetic valenţe (relevante) sînt posibile diferite trepte, în funcţie de capacitatea diferită de manifestare a acestor momente In ciuda deosebirilor care intervin din acest punct de vedere în structura diverselor opere de artă, pot fi deosebite trei tipuri generale ale determinărilor acestora : momente materiale sau formale, în sine neutre estetic, printre care însă se cuvin deosebite acele momente care au o importanţă pentru constituirea calităţilor estetic valenţe, aşadar care sînt valoroase din punct de vedere artistic; momente şi mai ales calităţi supraetajate celor dinainte şi care sînt valoroase (pozitiv sau negativ) adică estetic valenţe ; şi valoarea estetică însăşi, care de asemenea este în sine determinată calitativ  Totalitatea determinărilor primului grup constituie armătura estetic neutră a operei de artă In diferitele arte ea este determinată prin diferite selecţii de momente Aşa de pildă, dintre calităţile estetic neutre ale operelor aparţinînd aşa-numitelor arte figurative (literatura, pictura, sculptura) face parte şi construcţia stratificată, care dintr-o operă muzicală sau dintr-un tablou abstract lipseşte Tot de ele ţin şi diferite momente ale structurilor gitasi-temporale existente în operele literare sau în muzică, dar absente din structura tabloului In sfîrşit, neutre estetic sînt structurile categoriale ale obiectelor reprezentate într-o operă de artă, deşi poate să nu fie nerelevant pe plan artistic dacă, de pildă, într-o operă literară printre obiectele reprezentate au precădere cele cu structură statică sau procesele care în structura lor formală conţin aspecte dinamice Unele proprietăţi ale armăturii neutre a operei pot juca un rol mai mult sau mai puţin important în constituirea de calităţi estetic valoroase în obiectul estetic Aşa de pildă, cu totul alte posibilităţi se deschid pentru apariţia diverselor structuri dinamice într-o operă muzicală, cu structură qttasi-temporală, decît în operele care nu au o asemenea structură şi sînt construite static Ar fi însă greşit să se creadă că operele arhitectonice ar fi lipsite de momente dinamice esenţiale, avînd un rol important la constituirea calităţilor estetic valoroase Pe baza armăturii neutre a operei de artă se supraetajează — aşa cum am mai spus — diferite calităţi estetic valenţe ; dacă se ivesc într-o selecţie anumită şi ordonate corespunzător, ele constituie valoarea estetică determinată calitativ a operei In această situaţie se conturează diferite posibilităţi tipice de relaţii, dependenţe şi autonomii între : momentele neutre estetic, artistic relevante şi estetic valenţe, şi mai ales între determinările valoroase ale unei opere de artă concretizate ,şi valoarea estetică a acesteia, precum şi între însăşi valorile estetice constituite pe baza determinărilor estetic valoroase Tocmai aceste relaţii şi dependenţe se cuvin cercetate mai îndeaproape, deoarece clarificarea lor permite înţelegerea construcţiei specifice a diverselor opere de artă In acest scop e necesar mai întîi să ne putem orienta în privinţa calităţilor estetic valenţe şi să obţinem o privire de ansamblu despre varietăţile acestora Primul pas îl poate constitui lista pe care o oferim aici, chiar de-ar fi doar provizorie, de calităţi estetic valoroase, indicate prin denumiri folosite în diferite limbi în momentul frecventării unei opere de artă  Momente estetic relevante Momente materiale emoţionale : emoţionat, înduioşător, liric ; trist, posomorit, disperat, dramatic ; groaznic, înspăimîntător, înfricoşător, tragic ; bucuros, senin, vesel, plin de fericire ; plăcut, drăguţ, neplăcut, supărător, desfătător, dureros ; serios, solemn, măreţ, patetic, demn „intelectuale“ : glumeţ, ingenios, ager, pătrunzător, interesant, plin de umor, profund-plicticos, obtuz, „greoi", banal, superficial, uşor de substanţă : unele calităţi senzoriale, de pildă din sfera culorilor sau a sunetelor, precum anumite culori saturate sau culori „şterse" („pastelate") Sunetul plin al unei viori bune, al unui clopot de argint, a sticlei de calitate, timbrul sunetelor, de pildă al glasului omenesc etc Momente formale  pur obiectuale : simetric, asimetric, nesimetric (acesta din urmă în diverse variante) ; omogen, neomogen, compact, „descompus" ; concis, „lăbărţat" ; unitar, neunitar, eterogen, uniform, monoton ; bogat, sărac, slab, „redus", neînsemnat ; zvelt, stîngaci (în înfăţişare), ,,greu“ (în arhitectură de pildă), elansat, greoi, nearmonios, „neînde- mînatic", încărcat ; „simplu" (în germană schlicht), armonios, nearmonios derivate din experienţa receptorului : transparent, netransparent, încurcat, confuz ; clar, neclar, tulbure, nebulos, pătrunzător ; expresiv, inexpresiv, echilibrat, dezechilibrat, calm, zbuciumat, proporţionat, disproporţionat ; încordat, dinamic, static ; corect, incorect, ordonat, dezordonat, haotic Variante de calităţi „alese" sau „vulgare“ nobil, distins, elegant, neelegant, grosolan, vulgar, ordinar, „mitocănesc", „grosier" (lipsit de subtilitate), subtil, rafinat, căutat, simplu, necăutat; delicat, nedelicat, brutal, perspicace, pur (culoare), „impur" (în culoare, desen) ; măreţ, modest, finisat, nefinisat IV Moduri de manifestare ale calităţilor blînd, ascuţit, dur, ţipător, strident, moale, savuros, palid, bătător la ochi, discret, agresivii Variante ale „noutăţii“ nou, vechi, proaspăt, original, lipsit de originalitate, modern, contemporan, demodat, învechit, excepţional, minunat, şablonard, comun Variante ale „naturaleţii" natural, firesc, artificial, forţat, exagerat, afectat, patetic, idealizat Variante ale „veridicităţii“ veritabil (în germană echt), neimitat, onest, sincer, fals, falsificat, nesincer, neonest VIII Variante ale „realităţii“ „adevărat", „real" (în ce priveşte aspectul de realitate), nereal, simulat, iluzoriu, imaginar, fabulos IX Moduri de „a acţiona“ asupra privitorului stimulator, excitant, neliniştitor, calmant, liniştitor, reconfortant, fortifiant, tonic, dezarmant, debilizant, zguduitor, impresionant, înspăimîntător, nesolicitant Momentelor estetic valoroase trebuie să li se opună variante ale valorilor estetice însăşi, pe care de obicei le denumim cu ajutorul unor substantive ca de pildă „frumosul", sau cu ajutorul unor adjective care definesc însăşi opera înzestrată cu respectiva calitate Spunem un „frumos" poem Atunci cînd dorim să marcăm calitatea care defineşte valoarea dată, folosim denumiri abstracte ca ,,frumuseţea" In lista alcătuită de mine mă voi folosi pentru simplificare numai de adjective, deşi e vorba de a indica momentul care determină o anume valoare Socotesc că există numeroase valori de acest fel, şi nu una singură, cum se susţine în mod obişnuit De aceea am împărţit pe grupe chiar şi calităţile valorilor Şi anume : Determinări ale valorilor estetice plăcut, drăguţ, frumos (fiecare dintre aceste calităţi se poate ivi în diferite variante calitative, cu neputinţă de enumerat aici) ; urît, slut, oribil, scîrbos plin de farmec (charme), de graţie (grâce), lipsit de farmec, de graţie mare, puternic, „mărunt", fără putere matur, imatur, „crud" perfect, strălucitor, ales După cum se vede în toate grupările apar denumiri atît ale momentelor pozitiv valoroase cît şi negativ valenţe, dar ele nu sînt niciodată estetic neutre, deşi au fost enumerate şi momente care numai într-o coapariţie cu altele, selectate în mod adecvat, îşi dobîndesc valenţele estetice Aceste denumiri sînt adeseori folosite în cadrul unor fraze care devin judecăţi de valoare, respectiv evaluări ale unor obiecte estetice, constituite pe baza unor opere de artă Ele indică ceva ce ne este dat sau este resimţit nemijlocit, ceea ce ne emoţionează într-o experienţă şi ne dă astfel prilejul de a emite o apreciere Lista trebuie considerată ca avînd un caracter provizoriu şi este necesar să fie controlată Va trebui completată sau schimbată, înlăturîndu-se unii termeni Multiplele sensuri ale fiecărui termen în parte trebuie cercetate, depunîndu-se eforturi de a le preciza înţelesul In general lucrul acesta nu se poate realiza prin anumite definiţii, ci recurgîndu-se la exemple care vor permite diferenţierea calităţilor înrudite şi totodată vor „satura" cu date intuitive cuvinte rupte din context Calităţile înscrise în listă sînt fie valoroase în sine, fie că devin valoroase datorită ansamblului de calităţi împreună cu care apar, în sfîrşit îşi pot schimba valoarea şi rolul în raport cu respectivul grupaj Şi grupările de calităţi pot fi pozitiv sau negativ valoroase, dar toate cazurile posibile nu aveau cum să fie arătate în listă Persoanele care se interesează de această problemă şi vor s-o cerceteze mai îndeaproape îşi vor putea da lesne seama de faptul că, dacă lista este bine întocmită măcar în principiu, atunci ea conţine toate cele trei feluri de calităţi estetic valoroase Prin studii analitice, care trebuie întreprinse pe un material concret, adică asupra unor opere de artă izolate, se va putea obţine un progres real în estetică Aceste cercetări vor constitui baza concretă a unor consideraţii, care altminteri s-ar menţine la simple generalizări De aceea acord atît de multă importanţă problemei întocmirii, perfectării şi prelucrării listei de calităţi estetic relevante In diferitele opere de artă (respectiv în obiectele estetice) pot apărea simultan diferite calităţi estetic valoroase precum şi diferite valori estetice Nu se întîmplă mai niciodată ca într-o operă de artă să se arate doar una din aceste calităţi Dar tocmai acest fapt constituie punctul de plecare pentru o întreagă problematică, extrem de complicată, pe care doresc s-o schiţez aici Pe de altă parte, este limpede că nu toate momentele calitative enumerate mai sus pot apărea laolaltă în una şi aceeaşi operă de artă Mai întîi pentru că există o mult prea mare multitudine de calităţi valenţe estetic pentru a putea fi conţinute într-o singură operă Apoi, pentru că unele se exclud reciproc şi nu pot apărea împreună Există calităţi care, deşi se pot ivi într-o aceeaşi operă, nu se împacă între ele şi dau naştere la fenomene contradictorii Acestea din urmă par a nu fi niciodată neutre estetic, ci în ma joritatea cazurilor estetic negativ valoroase, iar în unele cazuri favorabile ajung să fie şi pozitiv valoroase De aici ajungem la o altă întrebare importantă, privitoare Ia relaţiile dintre calităţile estetic valoroase Oare între ele intervin relaţii şi dependenţe necesare, sau este pur întîmplător faptul că într-o anumită operă apar unele calităţi valoroase şi nu altele ? înainte de a o formula mai exact şi de a răspunde la această întrebare, să examinăm consecinţele posibile ale răspunsurilor Dacă între calităţile estetic relevante ar interveni relaţii şi dependenţe necesare, atunci opera de artă care le încorporează, respectiv obiectul estetic concretizat în baza ei, ar constitui un tot unitar, ar avea cum se spune uneori, în mod foarte adecvat, o structură „organică" Atunci ar fi posibile şi felurite variante ale acestui caracter unitar şi fiecare dintre ele ar aduce cu sine o anumită valoare estetică a operei, respectiv a obiectului estetic Dacă însă asemenea relaţii n-ar exista, atunci fiecare obiect estetic (sau operă de artă) ar constitui un soi de „amalgam" de calităţi, în care ar fi cu neputinţă de descoperit principiul apartenenţei lor reciproce în cadrul aceluiaşi obiect Pentru a putea explica existenţa respectivelor calităţi într-un obiect estetic, am fi nevoiţi să ne referim la desfăşurarea procesului de creaţie sau la condiţiile în care se săvîrşeşte o anume percepţie estetică a operei date In favoarea celei de a doua soluţii s-ar pronunţa desigur empiricii sceptici, pentru care numai experienţa senzorială oferă concluzii credibile şi care sînt încredinţaţi totodată că în această experienţă sînt date numai tradiţionalele „mănunchiuri" de idei, adică o multitudine de calităţi senzoriale nelegate între ele, considerate de'unii drept „impresii senzoriale" Aceştia vor fi de asemenea de părere că toate calităţile estetic valoroase pomenite de noi cît şi valorile estetice însele — chiar dacă s-ar accepta că în contact cu opera de artă apare ceva de acest fel ca fenomen concret — nu sînt nimic alta decît un soi de iluzii, scornite de fantezia receptorului, determinate de gustul şi „preferinţele" sale Adversarii acestui fel de empirism, foarte răspîndit în lumea contemporană, vor fi înclinaţi să caute anumite relaţii specifice între calităţile estetic valoroase selectate şi ordonate în mod adecvat Ei vor admite şi structura „organică“ a operelor de artă date subiectului în cadrul trăirii estetice In sfîrşit, vor fi tentaţi să descopere o deosebire de principiu, fundamentată chiar de calităţi, între calităţile estetic valoroase şi cele estetic neutre Prin urmare, ei nu vor accepta că valoarea unor momente şi prin asta valoarea estetică în sine ar fi doar o pură iluzie „subiectivă , Este prematur, după părerea mea, să ne pronunţăm de partea uneia sau a alteia dintre soluţiile propuse, deşi experienţa mea personală m-ar face mai degrabă s-o adopt pe cea de-a doua dintre atitudinile menţionate Pentru a găsi o rezolvare întemeiată, trebuie căutate mai întîi bazele cuvenitei precizări a acestor probleme Ele trebuie să ne fie furnizate de către datele concrete pe care le do- bîndim cu prilejul frecventării unor opere de artă, respectiv a obiectelor estetice constituite în baza lor De asemenea, orientaţi către ceea ce este esenţial, trebuie să examinăm cît mai multe cazuri, cît mai variate şi care contrastează între ele, pentru a dispune de un material suficient de bogat privitor la diferitele posibilităţi, evi- tînd astfel primejdia unor concluzii pripite şi unilaterale Cu acest prilej trebuie făcută disocierea între cercetările care au drept scop lămurirea structurii interne a operei de artă (şi a obiectului estetic) şi mai ales a caracterului ei unitar, de cele care îşi propun să clarifice problema aşa-zisei „obiectivităţi" a valorilor artistice şi estetice Cele două probleme sînt strîns legate între ele, deşî relaţia este rareori luată în seamă Intre care dintre momentele sau componentele operei de artă (respectiv ale obiectului estetic) trebuie să se caute relaţiile reciproce şi ce fel de relaţii urmează să fie acestea ? Dintre cele patru tipuri de momente ale operei de artă (obiectului estetic) (cele total neutre din punct de vedere axiologic, cele artistic valoroase, cele estetic valoroase şi, în sfîrşit, valorile însăşi cu determinările lor calitative) trebuie recunoscute ca fiind fundamentale cele care constituie armătura neutră a operei de artă Existenţa acestei armături ar fi desigur recunoscută de cele două concepţii adverse Empiricii sceptici ar fi gata să afirme că într-o operă de artă n-ar exista nimic altceva în afara acestei armături Poate că ar accepta totuşi existenţa unei selecţii de momente artistic valoroase, dar totodată s-ar strădui să dovedească cum că valoarea lor n-ar fi decît aparentă şi n-ar constitui decît consecinţa faptului că receptorul le preţuieşte deoarece i-au prilejuit „o des- fătare“ Ei ar nega însă relaţiile necesare dintre determinările estetic neutre ale armăturii operei de artă, accep- tînd cel mult existenţa unei repetiţii statistice, verificabilă pe cale empirică, a unei anumite selecţii de proprietăţi ale diverselor opere de artă Este neîndoios că, în ce priveşte ultima chestiune, trebuie să adoptăm o atitudine potrivnică concepţiei sceptice şi empirice Ea reprezintă una din concluziile esenţiale ale cercetărilor mele prezentate în lucrările Das litera- rische Kunstwerk şi Untersuchungen zur Ontologie der Kunst şi anume că opera de artă are o structură caracteristică, că între componentele acesteia şi determinările lor există o relaţie necesară precum şi anumite dependenţe calitative Aşa de pildă, opera literară nu este posibilă în alt fel decît ca o construcţie stratificată şi totodată ca o structură qwasi-temporală care se manifestă în succesiunea părţilor sale unele după altele Fiecare strat are anumite proprietăţi specifice, datorită cărora — ca o consecinţă inevitabilă — pot exista alte straturi, structurate corespunzător Nu există operă literară al cărei text să nu constea dintr-un număr de propoziţiuni avînd un anumit înţeles sau din alte formaţiuni similare care, pe de-o parte să aibă un sens iar pe de alta „un veşmînt“ fonetico-lexical Creaţiile care deţin formaţiuni lingvistice ce simulează cuvintele, dar sînt lipsite de orice sens, nu constituie în nici un caz opere literare Structuri necesare şi relaţii ale determinărilor acestora apar şi în tablourile figurative sau în -creaţiile muzicale, cum am arătat în altă parte Dar aceste relaţii nu sînt cele despre care este vorba în cazul creaţiilor estetic valoroase Totalitatea componentelor, specifice pentru un anumit tip de operă şi în mod necesar legate între ele, precum şi a determinărilor acestora constituie doar schema generală a operei de artă de un anumit tip Această schemă n-ar putea exista în sine şi — pentru a deveni o operă de artă individuală — trebuie să fie întregită cu alte determinări, deşi nu va ajunge niciodată determinată pe deplin Datorită noilor determinări apar creaţii speciale care, împreună cu schema generală, alcătuiesc un tot artistic individual cum ar fi Faust de Goethe sau Pan Taăeusz de Mickiewicz Multitudinea de opere existente în cuprinsul aceleiaşi arte ne dovedeşte că întregirea schemei generale pentru ca aceasta să ajungă o creaţie individuală, asemeni oricărei opere de artă, este indispensabilă, dar ea se poate produce în diferite moduri Aşadar, întregirea nu este indicată univoc de schema generală a operei Dacă ea se găseşte cu adevărat într-o operă, înseamnă că a fost introdusă de un factor exterior, adică de către autor Selecţia proprietăţilor care o individualizează se poate efectua fie la întîmplare, fie intenţionat, prin activitatea creatoare a artistului care urmăreşte să obţină anumite efecte speciale Fără să recurgem la informaţii privind desfăşurarea procesului de creaţie — problemă care nu ţine de tema noastră — putem, măcar în unele cazuri, să deducem din opera gata făcută dacă este un conglomerat întîm- plător sau un tot organic Analiza operei de artă şi a concretizărilor sale posibile ne permite să înţelegem — şi tocmai în asta constă deosebirea între o operă „bună“f ,,bine construită ' şi una ratată — că reslpectiva operă este un produs necesar, construit în mod corect Aceasta înseamnă în primul rînd că selecţia determinărilor care împlinesc schema generală a operei, individualizînd-o în forma sa finală de armătură neutră, se explică prin apariţia funcţiilor pe care le exercită proprietăţile operei la realizarea momentelor artistic valoroase îndeplinirea acestor funcţii depinde de proprietăţile operei şi de existenţa diferitelor relaţii şi dependenţe între respectivele determinări ale acesteia Dar şi opera individuală, creată şi definită în acest mod, continuă să fie un produs schematic, întregit abia în concretizările sale Iar noua împlinire — obţinută de receptor — nu este determinată suficient şi univoc de opera însăşi, deşi aceasta furnizează un număr de indicaţii univoce cu privire la modul cum trebuie construită respectiva concretizare, pentru ca funcţiile artistice ale elementelor şi momentelor de constituire a calităţilor estetic valoroase, care aparţin operei şi se manifestă concret în cadrul ei, să fie efectiv îndeplinită Opera oferă doar baza indispensabilă , receptorul este cel care o împlineşte şi-i permite astfel să-şi dezvolte efectiv capacităţile artistice Iată deci că pentru a doua oară apare necesară participarea unui factor activ şi creator, provenind din afara operei, pentru a lua naştere concretizarea şi mai ales un obiect estetic Atunci cînd avem de-a face cu un obiect estetic finit, gata constituit, care reprezintă o reconstrucţie fidelă a operei, adică una ce se încadrează în limitele modificărilor admise, şi mai ales atunci cînd izbutim să concretizăm una şi aceeaşi operă într-o formă estetică în mai multe moduri admisibile  — avem prilejul de a înţelege rolul funcţional pe care îl joacă proprietăţile armăturii operei de artă precum şi capacităţile sale artistice în apariţia anumitor calităţi estetic valoroase şi cel pe care îl joacă în ansamblul calităţilor estetic valenţe împlinirile introduse în concretizare de receptor Prin urmare, problema caracterului intern unitar al structurii produsului finit trebuie şi poate fi examinată la două nivele diferite dacă ne putem exprima astfel — : pe planul operei de artă propriu-zise şi pe planul concretizării Abia după aceea urmează să fie dezbătută problema modului cum se produce trecerea de la operă la concretizare, dar aceasta este o problemă aparte, în sine, de care nu mă pot ocupa aici In schimb, să nu se uite că opera dimpreună cu elementele ei constitutive nu dispar din cîmpul vizual al privitorului cînd acesta contemplă concretizările, ci le sînt încorporate ca o armătură şi că relaţiile operei cu momente ale concretizărilor devin şi ele vizibile Com- raţia dintre diversele concretizări ale aceleiaşi opere contribuie la conştientizarea armăturii neutre a operei şi a rolului acesteia la constituirea calităţilor estetic valoroase şi a valorilor estetice însăşi Feluritele concretizări conţin în genere diferite aranjamente de calităţi estetic valenţe şi ne arată, oarecum în mod experimental, diverse variante posibile ale acestor relaţii precum şi diferitele lor modalităţi de a fi fundamentate în armătura neutră a operei Cercetarea analitică întreprinsă cu privire la construcţia internă a operei şi a multiplelor ei concretizări ne confirmă convingerea sau măcar presupunerea, că în toate cazurile avem de-a face exclusiv cu „întreguri“, construite mai mult sau mai puţin unitar şi coerent, în care sînt date la iveală relaţii de esenţă între diferitele determinări ale operei de artă şi obiectele estetice dimpreună cu calităţile lor construite pe baza acesteia De asemenea, numai aici se găseşte ultimul temei pentru a decide asupra controversei dintre cele două concepţii contrare cu privire la structura internă a operei de artă şi a obiectului estetic In domeniul atît de larg şi de bogat al artei există o imensă varietate în ce priveşte perfecţiunea construcţiei şi caracterul unitar al operei de artă Există, respectiv sînt posibile, opere (şi drept urmare obiecte estetice constituite pe baza lor) în care caracterul unitar al construcţiei atinge nivelul optim posibil Există însă şi opere de artă sau chiar direcţii întregi şi stiluri artistice care practică o construcţie mult mai liberă Nu se poate afirma că numai din această pricină ele ar avea o mai redusă valoarea artistică, eventual estetică, întrucît în această privinţă nu structura mai liberă singură este hotărîtoare, ba mai mult chiar, în felul ei ea poate avea o valoare pozitivă Se găsesc însă şi opere în care, construcţia neunitară apare, în mod vizibil, ca o imperfecţiune sau chiar ca o tară şi prin asta le reduce valoarea, deşi respectivele opere nu-şi pierd caracterul de operă de artă Atunci cînd structura unei opere este în asemenea măsură dezagregată încît îi alterează unitatea şi omogenitatea, atunci se poate pune pe drept cuvînt întrebarea dacă nu cumva în acest caz ne aflăm la limita artei sau în afara ei  De aceste multiple posibilităţi trebuie să se ţină seama la analiza funcţională a interdependenţelor între determinările operei de artă şi ale obiectului estetic Faptul că uneori asemenea relaţii şi interdependenţe nu apar, nu trebuie să ne ducă la concluzia că ele nici nu ar exista, sau — mai mult — că ar fi cu neputinţă La depistarea acestor relaţii trebuie să se aibă în vedere două cazuri : în primul caz urmărim relaţia dintre anumite calităţi, alese anume, de pildă între o anumită culoare şi o anumită formă a petei de culoare, sau mai general spus între culoare şi întinderea ei ; în al doilea caz, în schimb, ne străduim să descoperim relaţiile dintre tot ansamblul sau întreaga selecţie de calităţi şi o anumită calitate, ivindu-se în acelaşi obiect, sau în sfîrşit între două grupaje de calităţi diferite, atunci cînd ele duc la apariţia unei anumite calităţi formale (Gestalt) Neluarea în consideraţie a acestor două cazuri duce la tendinţa de a nega existenţa unei relaţii de esenţă între calităţi, tocmai pentru că observăm două calităţi izolate în loc să luăm în considerare o multitudine de calităţi, ansamblu pe baza căruia abia se poate ivi o calitate anumită, avînd caracter de valoare Se mai poate întîmpla ca o calitate să fie exclusă de un anume grupaj de calităţi sau să intervină o necon- cordanţă caracteristică şi concretă între calitate şi respectivul ansamblu Drept urmare, în opera de artă (respectiv în obiectul estetic) apare un fenomen de disar- monie, jucînd totuşi uneori un rol pozitiv în ansamblul calităţilor Această lipsă de armonie poate să fie ea însăşi pozitiv valoroasă, sau poate contribui la constituirea unei valori estetice pozitive a întregului, sau poate introduce o disonanţă în ansamblul calităţilor valoroase care să determine reducerea valorii finale a obiectului estetic In sfîrşit, se mai poate întîmpla ca respectiva calitate (valoroasă în sine) să apară în operă într-un mod cu totul independent faţă de celelalte determinări ale acesteia Atunci prezenţa ei nu se mai poate explica prin conţinutul operei sau al obiectului estetic, ci explicaţia trebuie căutată fie în intenţia creatorului, fie în activitatea necoordonată a receptorului Independenţa calităţii nu trebuie neapărat să atragă după sine fenomenul lipsei de armonie sau să introducă tare în construcţia operei, ci poate să se limiteze la a îmbogăţi cu încă un element ansamblul momentelor valoroase Modul cum se produce acest lucru depinde de selecţia şi relaţiile dintre celelalte momente estetic valoroase In cadrul diverselor arte apar deosebiri evidente în ceea ce priveşte caracterul unitar şi omogen al construcţiei operei Altfel stau lucrurile în artele figurative, de pildă în literatură şi în pictura figurativă, altfel în muzica pură sau în arhitectură Caracterul unitar al structurii operei de artă este posibil într-o măsură mult mai mare în artele nonfigurative El se sprijină în primul rînd pe existenţa unor relaţii necesare între calităţi, mai ales acolo unde acestea se află într-o aşa-numită „unitate armonioasă , în care se ivesc „structurile Caracterul neunitar şi neomogen al operei, respectiv al concretizării, determină apariţia în structura operei a zonelor de coexistenţă ocazională a anumitor calităţi estetic valenţe Ţinînd seama de cele menţionate mai sus, trebuie deosebite următoarele probleme importante : Prima problemă care se pune este aceea dacă dintre cele nouă grupe de calităţi estetic valenţe stabilite de mine există o grupă ale cărei elemente să joace în construcţia operei concretizate într-o formă estetică un rol de bază în raport cu calităţile din celelalte grupe Acest rol ar consta în aceea că momentele corespunzătoare ar trebui să fie încorporate mai întîi în opera de artă, pentru ca după aceea să se poată ivi celelalte, ca o consecinţă a celor dintîi Ele ar constitui aşadar condiţia indispensabilă a tuturor celorlalte momente, deşi nu toate ar trebui să constituie şi condiţia suficientă de apariţie a acestora In ciuda tendinţelor teoretice de-ajuns de răspîndite, deşi niciodată exprimate precis, sînt înclinat să afirm că o asemenea grupă există realmente, sau mai bine zis că există două asemenea grupe de momente care-şi corespund, şi anume grupul calităţilor materiale şi cel al momentelor formale Momentele acestor grupuri trebuie să fie selectate şi orînduite in mod adecvat şi în raportarea lor reciprocă să-şi corespundă In ansamblul pe care-l făuresc astfel ele alcătuiesc acel ceva pe care l-am denumit „nu- eleul“ estetic valoros al operei ; toate celelalte calităţi estetic valoroase, care eventual apar în respectivul obiect estetic, sînt derivate din acest nucleu şi de aceea îi sînt subordonate Această afirmaţie va fi probabil întîmpinată cu proteste atît din partea aşa-numiţilor „formalişti* cît şi din partea celor care se pronunţă în estetică pentru „conţinut“ Dar ambele poziţii ni se par a fi false Este pe de-o parte neadevărat că toate momentele formale şi numai ele sînt estetic valenţe şi valoroase Indiferent dacă e vorba de momente formale ultime, sau iniţiale, simple sau unităţi sintetice („structuri") rezultate din cele dintîi După cum este la fel de neadevărat că toate momentele materiale şi numai ele, fie că sînt calităţi primordiale sau „structuri" fundamentale într-o unitate „armonioasă , ar fi estetic relevante De fapt, atît printre momentele for- / ROMAN INGARDEN male cît şi printre momentele materiale există unele estetic neutre şi unele pozitiv sau negativ estetic valoroase, fie că se manifestă astfel în sine, fie că devin astfel datorită ansamblului ambiant în care apar Care sînt neutre şi care sînt valoroase se poate descoperi numai prin intermediul unei analize atente şi subtile (pe baza trăirii estetice) a momentelor calitative şi a ansamblurilor şi grupajelor acestora aşa cum apar în diferite opere de artă (obiecte estetice) In nucleul valoros intervin diferite relaţii între elementele sale Mai întîi nu pot exista determinări materiale în absenţa momentului formal în care se ivesc Şi invers : este imposibilă o formă goală, care să nu fie forma unui conţinut ce o umple, a unor calităţi izolate sau a unor ansambluri ale acestora Problema însă trebuie dusă mai departe In lista pe care am întocmit-o nu este vorba de calităţi şi forme oarecari ci despre acelea care sînt estetic relevante şi mai ales valoroase Ca atare întrebarea se pune şi astfel : dacă în nucleul valoros al unei opere apare o selecţie anumită de momente materiale estetic valoroase, atunci forma în care apar poate fi sau trebuie să fie şi ea estetic valoroasă ? Este o formă oarecare sau este una univoc determinată de momentele materiale estetic valoroase ? La aceste întrebări nu se poate răspunde decît printr-o analiză amănunţită a unor cazuri concrete Important este ică, aşa cum o indică lista noastră, printre momentele formale există unele estetic relevante şi că nu toate sînt astfel Următoarea problemă de bază o numesc problema sistemului momentelor estetic relevante în opera de artă (în obiectul estetic) Dacă vom cădea de acord cu privire la existenţa unui nucleu valoros în opera de artă (în obiectul estetic), atunci se pune întrebarea dacă el este suficient pentru constituirea valorii estetice sau dacă în obiectul respectiv trebuie să apară şi alte momente estetic relevante în cazul din urmă se pune întrebarea dacă aceste momente trebuie să provină din diferite grupe luate la întîmplare, sau dacă este necesar ca, în vederea completării nucleului, fiecare moment să aparţină fiecărui grup pe care l-am menţionat anterior Completarea este ea univoc determinată de conţinutul nucleului valoros ? Sau, rămînînd necesară, este în conţinutul său independentă faţă de nucleu ? Completarea estetic relevantă a nucleului valoros constă în mod obişnuit ea însăşi din momente multiple şi diferite Prin urmare, momentele determinate de nucleu sînt relativ independente sau există şi între ele relaţii necesare ? Dacă s-ar confirma valabilitatea primei întrebări şi anume că în completarea nucleului valoros al obiectului estetic trebuie să apară momente aparţinînd fiecăreia dintre grupele enumerate mai sus ale momentelor estetic relevante, atunci am putea vorbi despre un sistem al calităţilor relevante estetic Părerea mea este că un asemenea sistem există Calităţile care aparţin grupelor de la III la IX sînt toate derivate, adică sînt determinări imediate ale calităţilor sau ale unor ansambluri de calităţi, care aparţin nucleului valoros al obiectului estetic Aşadar ele nu se pot ivi într-o operă fără calităţile corespunzătoare, materiale sau formale, aparţinînd nucleului Dacă am examina tipurile de calităţi care definesc grupele III — IX (felul în care sînt „selectate", cum se manifestă etc ), am constata că ele sînt de asemenea natură încît, la apariţia unei anumite calităţi de bază nu pot lipsi calităţi aparţinînd fiecăreia din grupele indicate aici De pildă, există oare o calitate, să zicem materială, care să se remarce prin aceea că nu poate fi deloc selectată sau care să fie lipsită total de capacitatea de a apărea în cuprinsul unei opere ? Lucrul acesta pare cu neputinţă Sau, ca s-o formulăm în alt fel : consecinţa inevitabilă a ceea ce există în nucleul valoros al operei este apariţia unor calităţi aparţinînd fiecărei grupe de calităţi estetic valoroase menţionate de la III la IX S-ar putea ca cineva să obiectiveze spunînd : este adevărat că una din aceste determinări derivate ale calităţilor fundamentale trebuie să se manifeste, dar fi-va oare în toate cazurile o determinare estetic valoroasă ? Iată o întrebare la care este greu de dat un răspuns, cîtă vreme nu dispunem de o descriere exhaustivă a determinărilor derivate posibile în fiecare grupă Probabil pot exista determinări care în sine să fie estetic neutre Dar asta ce înseamnă ? Nu înseamnă oare că printre selecţiile de momente estetic valoroase pot să se ivească brusc şi momente estetic „moarte ? Apariţia lor într-un ansamblu de calităţi va constitui o tară a întregului, iar ele însele vor avea în cadrul ansamblului aspectul unei însuşiri negative, încît în final vom putea menţine afirmaţia că într-o operă concretizată există un sistem de calităţi estetic valoroase La acestea, să mai adăugăm unele consideraţii privind anumite grupaje de calităţi derivate Aşa de pildă, la ivirea unei anumite calităţi sau a unei forme de bază, trebuie totodată să apară o modalitate determinată estetic, pozitiv sau negativ, de manifestare a ei în cuprinsul operei Modalitatea aceasta poate fi discretă sau dimpotrivă poate să-şi impună prezenţa într-o manieră agresivă, sau din contră să accentueze rolul respectivei calităţi în totalitatea operei într-un fel moderat etc Tot astfel stau lucrurile cu diferitele caractere de „noutate , care nu pot lipsi eu desăvîrşire Totuşi, în funcţie de selecţia calităţilor de bază şi de ordonarea acestora în cuprinsul obiectului, caracterul de „noutate poate fi „izbitor în ansamblul determinărilor operei, comportîndu-se ca un moment care ridică valoarea acesteia, aşadar fiind în sine valoros estetic, sau dimpotrivă foarte discret, sau, în fine, poate să treacă neobservat de către receptor şi să fie pus în evidenţă numai de o analiză estetică Fiecare din aceste cazuri poate avea, în funcţie de împrejurări, o valoare pozitivă sau negativă, dar nu va fi nicicînd total neutru pe plan estetic Ce-i drept, acest caracter de „noutate , „originalitate sau „prospeţime este condiţionat nu numai de către calităţile proprii obiectului estetic şi de aranjamentul acestora, ci depinde şi de existenţa în respectiva sferă culturală a altor opere asemănătoare (sau dimpotrivă a unor opere evident diferite) ; totuşi, datorită împrejurărilor mai sus menţionate, suferă anumite modificări, nu însuşi caracterul de „noutate etc , ci determinările sale cele mai intime Toate aceste caractere, indiferent de modificările pe care le suferă în anumite cazuri izolate şi în anumite împrejurări speciale, sînt întotdeauna estetic relevante şi niciodată nu pot lipsi cu desăvîrşire din obiectul estetic Ultima grupă a momentelor estetic relevante, adică grupa care se referă la variantele modalităţii de a „ac- ţiona“ asupra receptorului, se cuvine cercetată aparte Situaţia acestor momente calitative este diferită de a celorlalte Analizîndu-le, nu ne putem limita la opera de artă, respectiv la obiectul estetic, ci trebuie să se ţină seamă de receptor cu înzestrările lui, îndeosebi cu sensibilitatea sa estetică şi capacitatea de a percepe într-o operă determinările ei cele mai diferite şi ansamblurile acestora Modul de „a acţiona al unei anumite opere depinde deopotrivă de aceste însuşiri ale receptorului Unui receptor bine înzestrat opera „i se adresează * în cu totul alt mod decît unuia insensibil Totuşi, se mai cuvine făcută o distincţie între modul efectiv în care opera dată îl influenţează pe un anumit receptor, de capacitatea, conţinută în operă, de a-l influenţa pe un receptor ipotetic Capacitatea de influenţare a receptorului în unele cazuri se exercită şi în altele nu, şi aceasta din vina receptorului, devenind astfel una din calităţile, respectiv unul din defectele operei Absenţa totală a modalităţii de influenţare, care decurge din nucleul valoros al operei, este exclusă în cazul în care acest nucleu, dimpreună cu calităţile estetic valenţe derivate din el, duce la constituirea vreunei valori estetic pozitive Dacă totuşi într-un caz anumit capacitatea de influenţare ar lipsi cu desăvîrşire, aceasta ar fi o mărturie negativă despre valoarea operei şi este îndoielnic că respectivei opere i s-ar putea atribui caracterul de operă de artă sau de obiect estetic Atunci trebuie procedat cu precauţiune şi diferitele cazuri posibile se cuvin analizate cu multă băgare de seamă Totodată, trebuie subliniat faptul că existenţa sistemului calităţilor estetic valoroase reprezintă una dintre cele mai însemnate probleme privind construcţia internă a operei de artă, respectiv a obiectelor estetice constituite pe baza ei Dacă totuşi problema „sistemului s-ar putea rezolva pozitiv, cu aceasta n-ar fi încă rezolvată o altă problemă importantă şi anume : care dintre calităţile relevante estetic, aparţinînd fiecăreia dintre grupele menţionate, pot sau eventual trebuie să apară laolaltă într-un obiect estetic In situaţia de faţă pare improbabil ca în construcţia obiectului estetic să domnească, în această privinţă, numai hazardul sau bunul plac Însuşi nucleul valoros al operei este rezultatul unei coordonări de calităţi estetic valoroase, selectate în mod adecvat şi care îşi corespund, iar în fiecare caz în parte, selecţia este prestabilită de către determinările estetic neutre ale armăturii operei şi mai ales de calităţile artistic valenţe, conţinute în această armătură (sau condiţionate de ea) Grupajele posibile de calităţi estetic relevante dintr-o operă oarecare (respectiv dintr-un obiect estetic) sînt într-un număr atît de mare încît, în stadiul actual al cercetării în acest domeniu, este cu neputinţă de precizat dacă se pot legifera reguli generale în privinţa compunerii de atari relaţii Examinarea a cît mai multe opere de artă izolate precum şi a obiectelor estetice constituite pe baza lor în privinţa grupajelor de calităţi estetic relevante care se manifestă în cuprinsul lor şi a modalităţilor de compunere ale acestora ne-ar permite să facem un pas înainte în cunoaşterea variabilităţii structurilor unor obiecte estetice Acest studiu, care s-ar cuveni întreprins deopotrivă de către istoricii de artă cît şi de esteticieni, se află în momentul de faţă abia la începutul său, aşa încît bazele propriu-zise ale unei ştiinţe generale a artei (Kunstwissenschaft) în diversele lor domenii de fapt nu există Puţini istorici ai artei, ca de pildă H Wolf- flin în a sa Kunstgeschichtliche Grundbegrifje sau W Worringer , au sesizat problema şi s-au străduit s-o rezolve, furnizînd şi un material preţios De atunci nu s-a mai adăugat prea mult Allgemeine Kunstwissen- schaft  de Emil Utitz a rămas, în fond, doar un program, iar Wechselseitige Erhellung der Kunste  de O Walzel a reprezentat un foarte neînsemnat progres Şi în estetică aceste cercetări nu au depăşit faza de debut La Johannes Volkelt se poate găsi eîte ceva referitor la calităţile estetic relevante (deşi cu numeroase greşeli de înţelegere de natură psihologistică) Problema construcţiei interne a operei de artă şi a numeroaselor relaţii necesare între calităţile estetic valenţe a rămas, în continuare, o problemă de viitor O altă problemă, care ţine tot de structura internă a operei de artă şi de tipul de coeziune al acesteia, se referă la felul relaţiei care intervine între selecţia, respectiv grupajul, calităţilor estetic relevante ce se manifestă într-o operă pe de-o parte şi valoarea estetică (sau valorile) a operei şi mai ales a determinării sale calitative, pe de alta Această problemă trebuie formulată după două direcţii contrare In primul rînd : dacă unei selecţii determinate de calităţi estetic relevante şi aranjamentului acestora (aşa cum se manifestă într-un obiect estetic) îi corespunde o anumită calitate a valorii, determinată în mod univoc şi necesar, sau dacă o asemenea raportare constantă nu poate fi stabilită ? In cel de-al doilea caz, apariţia sau dimpotrivă neapariţia unei asemenea calităţi a valorii, din punctul de vedere al calităţilor estetic relevante din operă, ar fi o simplă întîmplare In al doilea rînd : dacă o valoare estetică determinată indică sau desemnează univoc o unică selecţie şi un unic grupaj al momentelor estetic relevante, sau dimpotrivă permite manifestarea unei multitudini de asemenea selecţii şi grupaje (ivindu-se în mod corespunzător în diverse obiecte estetice), în aşa fel încît, în fiecare dintre aceste cazuri să apară respectiva valoare ? In sfîrşit dacă, în cazul unei valori date, dispunînd de anumite determinări precise, poate apărea în opera respectivă o selecţie cu totul întîmplătoare de calităţi estetic valoroase, grupate întîmplător, sau, în sfîrşit, dacă este posibil să apară o valoare într-un obiect estetic lipsit cu totul de calităţi estetic valoroase ? Iată problema esenţială a teoriei valorilor estetice Nu numai ca una dintre problemele privind coeziunea internă a operei de artă, respectiv a obiectului estetic, ci totodată ca o problemă ce se referă la „fundarea" valorii estetice în obiectul estetic în care apare, sau la inexistenţa acestei fundări Este problema aşa-zisei „obi- ectivităţi“, respectiv „subiectivităţi , a valorii estetice în genere  Dacă o asemenea raportare riguroasă sau dependenţă între valoarea estetică a unei opere şi selecţia de calităţi estetic relevante existente sau dimpotrivă inexistente în cuprinsul acesteia ar lipsi, atunci fundamentul valoric nu s-ar afla în obiectul estetic, ci ar trebui căutat în subiectul-receptor Să nu se piardă din vedere însă că ceva ca „frumosul sau „perfecţiunea nu se poate constitui de-a dreptul în obiectul estetic, fără a se folosi în acest scop anumite mijloace aparţinînd armăturii, neutre estetic, a operei Frumuseţea nu-i poate fi „atribuită direct obiectului estetic aşa cum i se „dă , de pildă, o anumită formă unei pete de culoare sau o anumită trăsătură psihologică unui personaj dintr-o operă literară Valoarea estetică — şi poate că orice valoare —• este ceva derivat faţă de proprietăţile respectivului obiect : numai pentru că obiectul deţine cutare şi cutare proprietăţi, care fie că antrenează după ele fie că posedă anumite calităţi valoroase, îi revine acea valoare, să zicem frumuseţea Dacă însă o valoare determinată apare într-un obiect, sau, mai bine, asupra lui fără ca acesta să deţină şi proprietăţile sau determinările corespunzătoare, atunci valoarea respectivă nu-i revine efectiv, ci numai în aparenţă Iar motivul acestei aparenţe trebuie căutat, măcar în parte, în afara obiectului estetic El ar putea să-şi aibă sursa în subiectul-receptor şi anume în greşita percepţie a operei de artă De aici decurge aşa-numitul caracter „subiectiv al valorilor, mai cu seamă al celor estetice Am afirmat că termenii „obiectiv" şi „subiectiv" au sensuri multiple Nu-i putem supune aici unei examinări amănunţite Aş vrea totuşi să atrag atenţia măcar asupra unor înţelesuri care de obicei se confundă „Obiectiv" este — ceea ce apare în obiect „Subiectiv" este — ceea ce apare în subiect Cuvintele pe oare le folosim aici au şi ele mai multe sensuri şi anume : „apare" înseamnă : fie, conţinut efectiv în obiect fie, „ivit pe" „în subiect" înseamnă : fie „în om ca o fiinţă psihofizică" fie „în trăirea unor acte de conştiinţă efectuată de către un subiect" „obiect" înseamnă : lucrul în sine (cognoscibil sau nu) „lucrul" ca ţintă a procesului de cunoaştere — nu neapărat Erscheinung „Obiectiv" —■ ceea ce există autonom „Subiectiv" — ceea ce există eteronom (avînd o existenţă pur intenţională, datorat unui act de conştiinţă In Evul Mediu denumit esse obiectivum „Obiectiv" — ceea ce există independent faţă de trăirile conştiinţei în genere şi în special : faţă de actele de cunoaştere faţă de actele de conştiinţă creatoare (de pildă trăirea estetică) „Subiectiv — ceea ce depinde de actele de conştiinţă în genere sau în particular de actele de cunoaştere „Depinde de poate fi înţeles drept : creat de trăirea estetică şi existent după efectuarea acesteia, fie creat de trăirea estetică şi încetînd să existe după efectuarea trăirii care I-a creat IV „Obiectiv — care nu se modifică în ciuda trăirilor schimbătoare referitoare la obiectul dat şi la determinările sale „Subiectiv — care se schimbă odată cu schimbările petrecute în trăirile subiectului conştient în raport cu obiectul dat V „Obiectiv — condiţionat în mod suficient de obiect şi de cel puţin unele dintre proprietăţile acestuia „Subiectiv — necondiţionat în mod suficient de obiect şi avîndu-şi condiţionarea suficientă în subiect, respectiv în trăirile acestuia Poate fi de asemenea o condiţionare indispensabilă şi suficientă datorată trăirii (de un anume tip) a unui anumit subiect conştient VI „Obiectiv — recunoscut pe drept ca aparţinînd unui anumit obiect „Subiectiv — fiind doar o iluzie (a existenţei, a dependenţei, a calităţii, a valorii), produsă de anumite trăiri, care se referă la obiectul dat şi avînd aparent caracterul unei trăiri a cunoaşterii In cadrul unor accepţii ale termenului „subiectiv menţionate aici, unii sînt tentaţi să se refere şi la „relativitatea a ceva faţă de subiectul (cunoaşterii, trăirii etc ) Este însă neîndoielnic că valorile estetice sînt fenomene concrete, care apar la obiectul estetic De aceea, atunci cînd fenomenologii (M Geiger şi M Scheler) s-au pronunţat împotriva concepţiei psihologiste a valorii, au afirmat totodată că valorile nu sînt „ceva subiectiv, pentru că sînt date ca determinări ale unui obiect şi nu ca proprietăţi ale receptorilor sau ale subiectului trăirii In lumina observaţiilor noastre de mai sus, afirmaţia este perfect adevărată, dar este insuficientă dacă se intenţionează a se dovedi „obiectivitatea valorii şi în celelalte sensuri menţionate Problema obiectivităţii nu trebuie examinată cu totul în general pentru orice fel de valori, întrucît este cel puţin probabil că altfel stau lucrurile cu cele morale decît eu cele estetice Valorile morale sînt „obiective în sensuri diferite faţă de cele menţionate anterior şi anume : a) îşi manifestă efectiv existenţa în acţiunile reale (purtările) unor oameni b) sînt autonome ontic, independente în existenţa şi însuşirile lor faţă de trăirile conştiente ale receptorului, de comportamentul unei persoane date şi sînt c) suficient condiţionate de însuşirile comportamentului acestei persoane Pentru a exista nu este necesar să fie recunoscute în mod exact de către un observator, dar atunci cînd sînt recunoscute nu sînt subiective, adică nu sînt iluzii Altfel stau însă lucrurile în cazul valorilor estetice Ele sînt indubitabil „obiective , în sensul că apar (fenomenal) „pe“ obiectele estetice Dar aceste obiecte, deşi se sprijină pe un fundament fizic (autonom) şi cu toate că îşi au baza ontică şi determinările în opere cu o structură precisă, sînt totuşi produse intenţionale, create de receptor şi ca atare nu sînt ontic autonome în marea majoritate a determinării lor, ci ontic eteronome Prin urmare, s-ar părea că valorile nu ar putea fi ontic autonome la fel cu obiectul estetic Dacă ele ar fi totuşi suficient condiţionate de selecţia calităţilor estetic valoroase şi de relaţiile lor necesare din obiectul estetic şi totodată efectiv conţinute de respectivul obiect estetic, atunci ar fi „obiective" nu numai în sensurile menţionate la punctele (I, ) a şi b şi V dar şi în sensurile menţionate la III şi In existenţa şi înzestrarea lor ar fi independente faţă de actele de cunoaştere în care eventual ar fi identificate, deşi ar fi totodată şi „subiective în sensul că ar fi a) ontic eteronome (II, b) şi mijlocit dependente de trăirile creatoare ale autorului operei de artă şi de trăirile estetice creatoare şi acestea ale receptorului (III b) Deşi „obiective" respectiv „subiective" cu înţelesuri atît de diferite, valorile estetice care apar într-un obiect estetic nu trebuie neapărat să fie „obiective" în sensul de la pct VI şi nici „subiective" cu sensul de la acelaşi punct Dacă o valoare este sau nu identificată în mod „adevărat" în actele de cunoaştere, aceasta nu-i modifică întru nimic obiectivitatea în celelalte înţelesuri menţionate Din faptul că într-un caz anumit, ceva nu este recunoscut (într-un fel sau altul) de un subiect cunoscător, nu decurge că acel ceva încetează să existe sau să sufere modificări datorită actelor de cunoaştere Dar nici nu înseamnă că n-ar fi decît o iluzie, produsă de actul cunoaşterii Numai dacă am avea temeiuri de a susţine că nici o valoare, şl mai ales nici o valoare estetică, nu este şi nici n-ar putea fi vreodată recunoscută în mod real de un receptor, numai atunci ar fi cu neputinţă să afirmăm ceva despre „obiectivitatea" valorilor de acest fel, nici măcar că ar fi „subiective" Pur şi simplu ar trebui să ne abţinem de la orice fel de consideraţii privind valorile estetice în- trucît, chiar şi acela care afirmă că valorile sînt doar nişte ,jluzii“, afirmă ceva pozitiv în legătură cu ele, ceea re nu-i este îngăduit din moment ce a susţinut că nu pot fi cunoscute Şi-apoi, ce anume ne-ar putea îndreptăţi să afirmăm că orice valoare este total incognoscibilă ? în lumina acestor consideraţii vedem cum problemele privind construcţia internă a operei de artă şi a obiectului estetic precum şi concluziile referitoare la modul acesteia de existenţă şi la relaţia cu autorul şi cu baza sa ontică se leagă strîns de problemele privitoare la „obiectivitatea (înţeleasă în diferite moduri) valorilor estetice Şi mai vedem cît de importantă este, în legătură cu aceasta, întrebarea dacă şi în ce fel valoarea estetică, în existenţa sa şi cu determinările sale calitative, este suficient condiţionată de calităţile estetic valoroase din obiectul estetic corespunzător — sau, aşa cum se spune — „fundată“ în ele Aici se află miezul problemei privind obiectivitatea valorilor estetice, şi este limpede că ea se referă la o operă de artă individuală (respectiv la concretizarea sa estetică individuală) şi ca atare poate fi rezolvată de la caz la caz, în mod pozitiv sau negativ Nu este o problemă generală, referitoare la toate valorile estetice şi consideraţiile generale despre posibilitatea „obi- ectivităţii“ valorilor estetice ar duce la o fundătură Nu intenţionez să neg existenţa problemei ea atare, dar consider nejust metodologic să se înceapă cu examinarea ei în estetică Dealtminteri nici nu intenţionez să rezolv definitiv această problemă aici, deşi ţin să subliniez că, în ce mă priveşte, mă pronunţ în favoarea condiţionării suficiente a valorilor estetice în obiectul estetic, şi ca atare a „obiec- tivităţii“ valorilor estetice, cel puţin în unele cazuri Socotesc însă că nu sîntem încă de ajuns de bine pregătiţi pentru rezolvarea generală a problemei Ea ar trebui tratată pe două căi : mai întîi prin analize separate a unor opere de artă izolate şi a concretizărilor estetice a acestora ; în al doilea rînd prin studii generale, care să lămurească raporturile posibile dintre valorile estetice ale unor tipuri de bază şi multitudinea calităţilor estetic valenţe Pentru moment, ţin numai să sesizăm sensul problemei şi importanţa ei atît pentru lămurirea chestiunilor legate de construcţia operei de artă şi a obiectului estetic, cît şi pentru „obiectivitatea valorii artistice, înţeleasă într-un fel sau altul Există însă şi alte probleme, referitoare la „fundamentarea valorilor estetice în calităţile estetic valoroase Adică mai trebuie elucidată chestiunea dacă : fiind suficientă — cel puţin în unele cazuri — condiţionarea este şi absolut indispensabilă întrebarea de faţă mai trebuie diferenţiată Putem s-o formulăm cu totul în general : o valoare estetică oarecare trebuie să fie condiţionată de către nişte calităţi estetic valoroase corespunzătoare sau se poate manifesta în obiectul estetic fără asemenea calităţi ? După toate cele spuse pînă acum s-ar părea că asemenea fundamentare are — fără nici o îndoială — loc Aceasta reiese şi din însăşi natura valorii estetice Formulînd întrebarea în alt fel, întrebînd adică dacă o anumită relaţie şi un anumit grupaj de calităţi estetic valoroase este absolut necesar ca o condiţie a constituirii unei valori care să posede o determinare calitativă generală de tipul : „frumuseţe , „perfecţiune sau „maturitate , răspunsul este negativ Pentru constituirea unei anumite calităţi a valorii s-ar părea că nu este necesar un grupaj determinat de calităţi estetic valoroase Dimpotrivă, socotim că o valoare estetică de acelaşi tip, de pildă „frumuseţea poate fi condiţionată, în opere diferite, de selecţii şi grupaje de calităţi estetic valoroase diferite, deşi nu cu totul întîmplătoare Există o multitudine determinată de asemenea relaţii şi grupaje, fără de care valoarea „frumuseţe nu se constituie Dificultatea constă tocmai în a defini o atare multitudine, a-i stabili limitele, respectiv a descoperi o caracteristică general valabilă pentru toate selecţiile de calităţi estetic valoroase care-i aparţin — una dintre aceste selecţii fiind condiţia indispensabilă de constituire a valorii determinate de „frumuseţe Această problemă, deşi i s-au consacrat eforturi mari, a rămas pînă azi nerezolvată, cercetătorii nedîndu-şi seama prea exact de natura ei Problema se poate pune şi cu mult mai detaliat, dar devine şi mai greu de lămurit Calitatea valorii pe care o denumim cu termenul general de „frumuseţe are multiple variante Ele nu pot fi definite, în schimb, cu ajutorul unor exemple adecvate, pot fi concretizate şi clarificate în aşa fel încît pe de-o parte să înţelegem prin ce diferă, pe de alta prin ce se înrudesc, făcîndu-ne să putem afirma despre fiecare In parte că este o variantă a „frumuseţii Se mai poate pune, pe drept cuvînt întrebarea dacă diverselor variante de „frumuseţe nu trebuie să le fie raportate selecţii şi grupaje de calităţi estetic relevante (valoroase), care ar constitui condiţia necesară de manifestare pentru respectiva variantă a „frumosului Ar trebui din nou căutate nenumărate asemenea selecţii de calităţi care să îndeplinească această funcţie în raport cu diversele variante ale „frumosului şi una dintre ele ar trebui să fie indispensabilă, pentru constituirea respectivei variante a „frumosului Doar dacă am fi de acord — ceea ce pare puţin probabil deşi a fost de nenumărate ori susţinut, de diferiţi teoreticieni ai artei — cu opinia că o valoare, „frumosul de pildă, atunci cînd apare într-o operă de artă cu adevărat mare este atît de specifică încît nu poate apărea în nici o altă variantă înrudită, s-ar naşte întrebarea dacă selecţia şi grupajul de calităţi estetic valoroase, suficient pentru apariţia acestei valori, unice în specificitatea sa, nu este totodată şi condiţia necesară a ivirii acesteia Să ne mulţumim însă cu aceste întrebări ca şi cum ar fi nişte probleme deschise pe care nu le putem rezolva aci Ele trebuie însă deosebite unele de altele ca nişte posibilităţi, pentru a ne da seama care sînt limitele rezolvărilor posibile şi ce căi trebuie urmate în vederea soluţionării problemei Pare incontestabil că numai analiza specifică a diferite opere de artă „mari şi a obiectelor estetice ivite pe baza lor poate să ne apropie de rezolvarea acestor probleme Mai rămîne de discutat încă un sens al „obiectivi- tăţii şi în special al „obiectivităţii valorii, utilizat de multe ori de teoreticieni ai artei şi de istorici ai artei fără rigoarea necesară El se leagă de deosebirea pe care am întreprins-o între opera de artă şi diferitele ei concretizări obţinute în cadrul trăirii estetice Mă refer îndeosebi la ceea ce am denumit „fidelitatea" obiectului estetic în raport cu opera care constituie fundamentul său Am căzut de acord asupra faptului că obiectul estetic, în toate momentele care constituie întregirea zonelor de indeterminare din opera de artă corespunzătoare, trece dincolo de ceea ce se află în respectiva operă, ba mai mult chiar că întregirile nu sînt univoc determinate de elementele şi momentele operei însăşi şi prin urmare nu sînt suficient condiţionate de însuşirile operei de artă Su- biectul-receptor — chiar şi atunci cînd se străduieşte să recunoască opera de artă în armătura ei neutră şi să facă să concorde cu ea obiectul estetic pe care-l făureşte — nu este nevoit să aleagă pentru zonele de indeterminare exact completările pe care le-a „intenţionat autorul Adică receptorul nu trebuie să concretizeze opera aşa cum a proiectat autorul cînd a creat-o Deşi, nu este exclus să ajungă tocmai la o asemenea împlinire Dar pentru asta trebuie să se ştie cu exactitate cum şi-a în- chipuit-o artistul însuşi Sarcina însă nu este uşoară, subiectul-privitor ştiind îndeobşte foarte puţin despre „intenţiile autorului Unii cercetători ai literaturii sau ai artei sînt de părere că o concretizare a unei opere de artă s-a săvîrşit în mod obiectiv atunci şi numai atunci cînd ea coincide întru totul cu „intenţiile" autorului Trecînd peste dificultatea de a stabili cu certitudine dacă şi în ce măsură s-a ajuns într-adevăr la o asemenea concretizare „obiectivă a operei, mai trebuie observat că •este nepotrivit a pretinde receptorului asemenea concretizări Opera de artă se remarcă tocmai prin aceea că permite felurite concretizări „compatibile cu înzestrările ei In felul acesta ea face posibilă cel puţin într-o anumită măsură constituirea, în concretizările estetice, a unor ansambluri de momente estetic relevante şi eventual chiar şi a unor valori estetice Se poate afirma că tocmai această posibilitate sporeşte valoarea artistică a operei şi o sporeşte cu atît mai mult cu cît este mai bogată multitudinea concretizărilor estetic valoroase de acest fel Totuşi, atunci cînd împlinirea zonelor de indeterminare depăşeşte limitele permise de opera însăşi, atunci cînd, de pildă receptorul nu face efortul să păstreze consecvenţa obiectuală în lumea reprezentată, sau împlineşte în aşa fel zonele de indeterminare încît introduce calităţi estetic valoroase în dezacord cu stilul operei respective (eventual cu adevărul istoric), atunci concretizarea devine „infidelă", se structurează de fapt ca o concretizare a unei alte opere decît aceea creată de autorul ei Faptul că s-au produs asemenea infidelităţi poate fi uşor descoperit, întrucît pot fi stabilite zonele de indeterminare care au fost împlinite şi modul cum s-a desfăşurat împlinirea, dacă s-au depăşit limitele modificărilor permise de către determinările respectivului obiect (de pildă figura unui erou într-o operă literară) Nu are nici o importanţă dacă o asemenea concretizare infidelă are o valoare estetică mai mare decît ar fi putut-o avea concretizările „fidele" ale operei ; ea rămîne infidelă faţă de opera însăşi şi neloială faţă de autor De multe ori aşa se petrec lucrurile la teatru, cînd regizorul neţinînd seama de fidelitatea concepţiei sale, completează opera în manieră proprie, adeseori modificînd pînă şi textul Consideraţiile asupra „obiectivitătii" valorii estetice a obiectului estetic precum şi asupra fidelităţii sale în raport cu opera de artă propriu-zisă ne arată marea importanţă a problemei modului în care se desfăşoară trăirea estetică în cadrul contactului receptorului cu o operă de artă anumită şi cu ajutorul fundamentului fizic al acesteia Dacă trăirea are loc cu efortul receptorului de a cunoaşte cît mai bine proprietăţile determinate ale operei (îndeosebi armătura ei neutră şi eventual nucleul ei valoros) pentru a obţine astfel cea mai fidelă cu putinţă concretizare estetică a operei, sau dacă receptorul „scapă hăţurile“ fanteziei sale şi nu se sinchiseşte defel dacă s-a conformat operei şi autorului ei, străduindu-se în primul rînd să obţină o concretizare cu o valoare estetică cît mai convenabilă pentru el In legătură cu aceasta se pun problemele de epistemologie privitoare la trăirea estetică, pe care le-am dezbătut în referatul meu la „Congresul de Estetică din Atena“ ( ) In sfîrşit să nu uităm că operele de artă nu sînt produse pur intenţionale care se bazează exclusiv pe acţiunile creatoare ale artistului, ci că îşi au fundamentul ontic într-un obiect fizic structurat corespunzător Acest fundament este neapărat necesar pentru „a fixa“ opera şi a o face accesibilă diverşilor destinatari (ba chiar şi autorului ei) Se ştie că relaţia dintre acest fundament şi opera de artă este în diferite arte foarte diferită Cea mai strînsă este poate în arhitectură, mai puţin strînsă în sculptură, apoi în pictura figurativă şi relativ cea mai liberă în literatură, unde chiar şi în cazul mijloacelor moderne de „fixare“, pe bandă de magnetofon sau discuri, se „notează doar obiectul care permite reconstruirea reiterată (cu procedee tehnice) a materialului fonetico- lexical al respectivei opere literare într-o anumită interpretare S-ar cuveni întreprinse cercetări aparte în cadrul fiecărei arte, ba chiar şi pentru fiecare operă pentru a se putea stabili în ce măsură şi cu ce detalii respectivul fundament fizic furnizează operei de artă condiţia „suficientă" a „fixării sale şi ce alte condiţii îndeplinite de către receptor trebuie asociate (de pildă identitatea limbii receptorului şi a operei, respectiv a autorului ei) în vederea creării condiţiilor suficiente pentru o reconstrucţie fidelă a operei în armătura ei neutră De aici se deschid noi perspective spre toate problemele discutate anterior, referitoare la construcţia unitară a operei de artă (obiectului estetic) cum şi la „obiectivitatea cu diferitele ei sensuri menţionate mai înainte DESPRE ESTETICĂ DESPRE ESTETICA FILOZOFICA In calitate de preşedinte al acestei şedinţe îmi permit să propun spre discutare distinşilor participanţi următoarele teze şi probleme : Probleme fundamentale Estetica trebuie să fie definită, corespunzător cu domeniul ei de cercetare, prin contactul, întîlnirea, „la rencontre dintre subiectul trăirii eu un obiect, îndeosebi cu o operă de artă, care reprezintă punctul de pornire pentru desfăşurarea trăirii estetice şi legat de asta pentru constituirea unui obiect estetic Analiza acestei întîlniri deschide drumul spre clarificarea tuturor fenomenelor şi structurilor de bază mai importante pentru estetică şi permite precizarea noţiunilor esenţiale corespunzătoare De asemenea, ea conferă domeniului esteticii o unitate interioară şi face posibilă evitarea concepţiilor unilaterale ale aşa-numitei estetici „obiective , respectiv „subiective Ca să poată clarifica noţiunile de bază şi drept urmare să poată oferi o viziune asupra relaţiilor existenţiale fundamentale şi dependenţelor dintre trăiri, obiecte (opere de artă) şi valori, estetica trebuie să fie o disciplină filozofică, care nu numai că le completează pe celelalte discipline filozofice într-un mod esenţial ei şi obţine din partea lor completări practice şi metodologice Mai cu seamă pentru clarificarea problemelor privind modul de existenţă şi structura operei de artă, ea are nevoie de ajutor din partea ontologiei generale şi a teoriei valorii Personal sînt convins că metoda fenomenologică de cercetare a fenomenelor estetice a adus pînă acum rezultate preţioase şi că aplicarea ei deschide perspective bune rezultatelor cercetării viitoare Nu pretind însă pentru această metodă nici un fel de exclusivitate Fiecare cercetător trebuie să-şi aleagă modalitatea de studiu şi problemele de bază care îi stau cel mai aproape Pretenţia ca o anumită metodă să predomine duce, de obicei, la unilateralitate şi la prejudecăţi care se cer evitate Dar admiţînd în principiu diversele metode şi puncte de pornire ale cercetării, trebuie totodată să se întreprindă încercări de dobîndire a unei înţelegeri reciproce privitoare la aceste probleme, precum şi o echivalare a rezultatelor eventual divergente Accentuarea faptului că estetica se cuvine să fie o disciplină filozofică nu trebuie interpretat în sensul respingerii cercetărilor empirice, întreprinse în ultimii ani sub numele de „estetică empirică Atît studiile pur descriptive cît şi cele cu caracter istoric în domeniul diverselor arte, precum şi aşa-numita „ştiinţă generală a artelor , apoi psihologia comportamentului artistic creator, psihologia trăirii estetice, sociologia relaţiei cu operele de artă şi sociologia curentelor şi modelor artistice, toate acestea nu trebuie contestate nici în problematica lor pe deplin justificată şi nici în scopurile lor ştiinţifice Intrucît toate pot furniza rezultate interesante esteticii filozofice Numai încercările de a înlocui estetica filozofică prin aceste cercetări empirice, încercări care se mai manifestă uneori, pentru că există tendinţa de a i se nega rolul şi sarcinile, trebuie respinse După părerea mea, estetica filozofică este indispensabilă atît pentru clarificarea unor realităţi şi noţiuni de bază cît şi pentru înţelegerea şi interpretarea rezultatelor obţinute pe alte căi Estetica filozofică furnizează studiilor de estetică „empirică numeroase noţiuni şi legi esenţiale clarificate, care nu pot fi descoperite pe cale pur empirică şi inductivă Totodată, îi dezvăluie esteticii empirice liniile directoare ale propriilor ei cercetări şi-i explicitează ceea ce este aşa-zis implicit şi confuz In acest sens construieşte baza teoretică a aşa-numitei „estetici empirice“ şi altor discipline care se ocupă de probleme înrudite La elaborarea concepţiilor sale de bază, estetica filozofică este independentă faţă de estetica empirică In anumite cazuri particulare, a căror tratare presupune o bună cunoaştere a materialului concret în domeniul artei, ea poate utiliza sfaturile esteticii empirice In ciuda utilităţii unei anumite colaborări între cele două tipuri de estetici, precisa lor delimitare reciprocă este deosebit de importantă, mai cu seamă în ce priveşte deosebirea sensului problematicii lor şi a metodei de cercetare VIL Estetica filozofică cuprinde următoarele domenii distincte de cercetare : Ontologia operelor de artă şi anume a) teoria filozofică generală a construcţiei şi modului de existenţă al operei de artă în general b) ontologia operelor aparţinînd diverselor arte (pictură, arhitectură, opera de artă literară etc ) Ontologia obiectului estetic ca o concretizare estetică a unei opere de artă Fenomenologia comportamentului artistic creator Problema stilului operei de artă şi relaţia acestuia cu valoarea operei Studiul estetic al valorii (valori artistice şi valori estetice, fundarea lor în opera de artă şi constituirea lor în trăirea estetică) Fenomenologia trăirii estetice şi constituirea obiectului estetic Teoria cunoaşterii operelor de artă, a obiectelor estetice şi mai ales a valorii estetice (critica evaluării) Teoria sensului şi funcţiilor artei (respectiv a obiectelor estetice) în viaţa oamenilor (Metafizica artei ?) Toate aceste grupuri de probleme se află în diferite relaţii unele cu celelalte şi nu trebuie tratate cu totul izolat de alte grupuri de probleme Pe asta se întemeiază unitatea de sistem a esteticii filozofice Privire asupra unor probleme actuale In cărţile mele Das literarische Kunstwerk şi Unter- suchungen zur Ontologie der Kunst am dovedit structura stratificată şi quasi-temporală, cu diversele ei variante, a operelor în fiecare artă separat împotriva acestei concepţii nu s-au ridicat obiecţii serioase Dimpotrivă, o serie de autori ca de pildă Nicolai Hartmann, Rene Wellek , Wolfgang Kayser , Mikel Dufrenne , se referă la ea în mod limpede, iar alţii cum ar fi Susanne Lauger (Feeling and Form) sau Emil Steiger (Grundbegrij'je der Poetik) este lesne de observat că întreprind analiza operei de artă parcă în conformitate eu schema straturilor acesteia Aşadar, se poate presupune că trăsăturile principale ale concepţiei mele pot fi considerate ca acceptate şi pot fi folosite pentru cercetarea altor probleme ce ni se deschid în faţă Nici deosebirea, relevată de mine, dintre fundamentul fizic al operei de artă, opera însăşi şi concretizarea acesteia, constituită prin intermediul subiectului trăirii estetice (adică obiectul estetic) nu s-a lovit de o opoziţie de principiu din partea cititorilor mei M Heidegger şi E Gilson au propus o interpretare conform căreia între fundamentul fizic şi opera de artă n-ar exista nici o deosebire Se poate însă demonstra că această interpretare duce la contradicţii N Hartmann admite această deosebire dar o concepe ca pe o deosebire între straturi, de parcă fundamentul fizic al operei de artă ar fi unul din straturile ei de bază Dar aceasta duce la o modificare a noţiunii de strat în opera de artă, face să i se atribuie ceea ce evident nu-i aparţine, de pildă cerneala tipografică şi hîrtia pe care este tipărită o carte In felul acesta ar trebui să se considere că există tot atîţia Faust de Goethe cîte exemplare din acest poem au fost tipărite pînă acum In afară de asta, în cadrul unei opere de artă straturile ar avea o diversitate ciudată în ce priveşte modul lor de existenţă : aşa-zisul strat de bază — după opinia mea fundamentul fizic al operei — ar exista în mod real, pe cînd celelalte „straturi", de pildă al unui poem sau tablou (ceea ce, strict vorbind ar constitui respectiva operă) ar avea doar o existenţă eteronomă, intenţională Ceea ce este inacceptabil Aşadar consider aceste chestiuni elucidate şi nu mai sînt necesare noi discuţii pe această temă Dacă se admite că există o deosebire între opera de artă şi concretizările ei estetice, atunci pare îndreptăţit să se opună valorile artistice valorilor estetice Primele dacă în genere or fi existînd — aparţin operei de artă şi constau mai ales în anumite înzestrări ale acesteia sau ale componentelor ei Respectivele înzestrări pe de-o parte acţionează asupra receptorului stîrnindu-i trăirea estetică, pe de alta creează baza necesară constituirii în obiectul estetic a valorilor lui estetice Baza o făuresc anumite selecţii de calităţi estetic valoroase, dependente constitutiv tocmai de valorile artistice ale operei şi antrenînd după sine apariţia concretă, fenomenală a valorii estetice x, determinată calitativ în mod adecvat Ceea ce s-ar mai cere elaborat în legătură cu constituirea valorii estetice este în primul rînd — o listă exhaustivă a tipurilor de bază ale valorilor artistice precum şi a nonvalorilor Acestora să li se adauge tipurile de bază ale proprietăţilor armăturii operei de artă, neutră din punctul de vedere al valorii, de care depinde prezenţa acestor valori, respectiv nonvalori în operă In paralel ar trebui să se stabilească tipurile de bază posibile ale valorilor estetice şi selecţiile de calităţi estetic valoroase, reprezentând baza constitutivă pentru apariţia într-un obiect estetic dat a valorii estetice Deocamdată o asemenea listă completă şi satisfăcătoare lipseşte, existînd numai un grupaj temporar şi provizoriu alcătuit de mine — aşa cum am mai spus — la „Congresul de Estetică de la Amsterdam In această privinţă se cere întreprinsă o muncă foarte migăloasă de cercetări analitice care să permită sesizarea cu deplina lor concreteţe a diferitelor calităţi şi precizarea sensului lor univoc Dar munca cea mai dificilă care urmează a fi făcută constă în a stabili ce fel de calităţi estetic valoroase pot apărea în cuprinsul unuia şi aceluiaşi obiect estetic, care postulează coapariţia cu ele a altora, şi — în sfîrşit —■ care se exclud reciproc sau, în cazul unei coapariţii admisă ontologic, duc la ivirea unor calităţi noi, disonante, cu valoare calitativă negativă Cînd toate acestea vor fi elucidate, cînd vom şti care anume calităţi îşi pretind reciproc apariţia simultană într-unul şi acelaşi obiect estetic, şi cînd totodată se va vedea că sînt posibile numeroase asemenea selecţii de calităţi estetic valoroase care să-şi pretindă reciproc coapariţia, atunci vom dispune de selecţii de calităţi estetic valoroase stabilite, care ivin- du-se într-un obiect estetic vor antrena după ele apariţia unei valori estetice determinate calitativ Iată singura cale pentru a putea stabili valoarea operei de artă şi a concretizării acesteia într-un mod fundamentat şi cît se poate de precis Atunci nu s-ar pune în mod general şi vag numai întrebări pur formale cu privire la condiţiile indispensabile şi suficiente de apariţie a valorilor estetice în obiectul estetic, respectiv în opera de artă care îl fundamentează, ci aceste întrebări ar fi adaptate la existenţa concretă a valorilor estetice precum şi a calităţilor estetice care se află la baza lor Ulterior, s-ar putea analiza ce fel de modificări sînt posibile în existenţa calităţilor estetic relevante atunci cînd o valoare se menţine sau dimpotrivă ce consecinţe are dispariţia acesteia Dacă s-ar lua în considerare şi diferitele modificări posibile în cadrul trăirii estetice în a cărei desfăşurare este dat respectivul obiect estetic cu valorile sale bine determinate, atunci pe baza unor materiale concrete s-ar putea pune întrebarea cu privire la condiţiile de apariţie ale unei valori estetice anumite, care ar putea ţine parţial de opera de artă corespunzătoare şi parţial de trăirea estetică Cu aceasta s-ar face primii paşi în direcţia elaborării teoriei şi criticii evaluării estetice Generalităţile vagi ale tratării subiectiv sceptice de pînă acum a evaluării estetice ar face loc cercetării cazurilor izolate determinate concret, în care ar fi dinainte stabilit despre ce fel de valori ale unui obiect estetic este vorba, şi în ce fel este el structurat ; referitor la o operă de artă în ce fel este determinată iar în privinţa trăirii estetice în ce fel se desfăşoară Prin prelucrarea unei multitudini de cazuri tipice s-ar obţine un material concret care ar reprezenta baza teoretică a criticii de artă Deosebirea dintre valorile artistice şi valorile estetice are drept consecinţă faptul că se cer deosebite două tipuri ale evaluării : evaluarea a însăşi operei de artă în ce priveşte valorile ei artistice şi evaluarea obiectului estetic în ce priveşte valorile sale estetice Este limpede că operaţiunile de cunoaştere şi în genere comportamentul subiectului care procedează la evaluare, trebuie să difere în primul caz faţă de al doilea In cel de al doilea, evaluarea rezultă din desfăşurarea unei trăiri estetice  complicate, conţinînd numeroşi factori eterogeni, în vreme ce în primul caz trăirea evaluării este cu mult mai simplă şi se desfăşoară într-un mod mai previzibil De aceea este în mult mai mică măsură expusă primejdiilor „lipsei de obiectivitate" de diverse feluri, decît evaluarea obiectelor estetice după valorile lor estetice, în care joacă un rol deosebit numeroşi factori emoţionali mai puţin apţi pentru cunoaştere Cu aceasta dificultăţile stabilirii unor linii directoare generale ale „obiectivităţii evaluării se restrîng faţă de situaţia actuală, cînd problema evaluării este tratată într-un mod foarte general şi ca atare şi foarte vag, fără măcar să existe preocuparea de a delimita în mod clar domeniul valorilor artistice şi estetice de alte tipuri de valori, de exemplu de cele etice Bineînţeles că întregul complex al problemelor, care se referă pe de o parte la „obiectivitatea valorilor artistice, respectiv estetice, iar pe de altă parte la „obiectivitatea evaluării unui obiect în ce priveşte valorile pe care le deţine, nu poate fi tratat într-o manieră profitabilă, dacă nu se întreprinde totodată o analiză specială a diferitelor sensuri ale „obiectivităţii , ci această noţiune este folosită cu sensuri multiple şi confuze, aşa cum s-a întîmplat de obicei pînă acum O primă diferenţiere a diverselor sensuri ale „obiectivităţii , aşa cum am stabilit-o în articolul meu Betrachtungen zum Problem der Obiektivităt, publicat în „Zeitschrift fur philosophische Forschung , ( ), ne permite să alegem pe acelea care sînt luate în considerare la tratarea problemei evaluării Astfel devine posibil analizarea diverselor tipuri ale „evaluării în lumina „obiectivităţii“, înţelese într-un fel sau în altul In sfîrşit, mai trebuie subliniat că o problemă atît de importantă şi atît de frecvent tratată în ziua de azi ca aceea a „evaluării" (Bewertung) trebuie să fie pregătită prin studierea cuprinzătoare a diferitelor moduri posibile de cunoaştere a operelor de artă aparţinînd diverselor tipuri de bază Este un domeniu de probleme care pînă în prezent abia dacă a fost atins In ce mă priveşte, m-am ocupat în special de cunoaşterea operei de artă literară (într-o carte apărută în în limba polonă şi care acum este accesibilă şi în redactare germană cu titlul Vom Erkennen des literarischen Kunstwerks) Dar aceste cercetări trebuie extinse asupra modalităţii de cunoaştere şi a altor opere de artă Dacă lucrul acesta se va înfăptui, dacă discuţia are să se dezvolte şi are să ducă la rezultate pozitive abia atunci tratarea problemei evaluării se va pune pe o bază sigură SUMAR Schema unei lecturi posibile PROBLEME ALE TEORIEI OPEREI DE ARTA LITERARA Construcţia bidimensională a operei de artă literară Caracterul schematic al operei literare Opera literară şi concretizările ei Tipuri de atitudine faţă de opei-a literară DESPRE CONSTRUCŢIA TABLOULUI Introducere § Tablouri cu „temă literară* § Portretul § Tabloul pur § Problema tablourilor fără de obiecte reprezentate § Imaginea reconstruită în tablou şi modalităţile reconstrucţiei sale § Momente estetic valoroase ale imaginilor reconstruite § Momente estetic valoroase în stratul obiectelor reprezentate § Raportul dintre tablou şi pictură § Despre tablourile nonfigurative („abstracte") § Tabloul şi opera literară § Tabloul şi concretizările lui Obiectul estetic al picturii § Valoarea estetică şi valoarea 'artistică Problema relativităţii acestora DESPRE OPERA ARHITECTONICA § Clădirea reală şi opera arhitectonică § Construcţia bidimensională a operei arhitectonice § Unitatea constructivă ’a operei de artă arhitectonice § Legătura dintre opera arhitectonică şi lumea reală § Opera arhitectonică şi opera literară § Opera arhitectonică şi concretizarea sa TRAIREA ESTETICA Trăirea estetică Consideraţii despre judecata de Valoare estetică Principiile analizei epistemologice a experienţei estetice OPERA DE ARTĂ ŞI VALOAREA EI Despre aşa-numita pictură abstractă Problema sistemului calităţilor estetic relevante DESPRE ESTETICA Despre estetica filozofică Studiile incluse în acest volum oferă o imagine cuprinzătoare asupra preocupărilor majore ale esteticianului polonez Roman Ingarden, teoretician de formaţie fenomenologică în primul pian se situează elaborarea ontologiei operei literare, concepută ca un produs intenţional şi, în consecinţă stratificabilă Analiza structurală a diferitelor genuri artistice (pictură, arhitectură, muzică) vădeşte preocuparea lui de a elabora o estetică filozofică echilibrată, în care accentele antipsihoiogiste se îmbină cu respingerea exceselor formalismului Originalitatea viziunii lui Roman Ingarden se datorează neacceptării unor teze majore ale fenomenologiei ortodoxe (husser- liene) Ele privesc in primul rînd teoria i’ constituirii teoriei transcendentale şi pro- ? blematica generală a modului de existenţă a lumii reale ROMAN INGARDEN ( IM , Cracovia— ) şi-a urmat studiile la Universităţile din Lvov, GOttingen, Viena, Frei- burg, De pe vremea studiilor în Germania, este- ticianui polonez a îmbrăţişat sistemul filozofic al Iui Edmund Husserl Ulterior bio- * grafia sa înregistrează controverse şi î schimburi directe de păreri ( — ) jV cu dascălul sau german Aceste polemici au constituit tema lucrării sale fundamentale D/sputo asupra existenţei lumii (voi I si II, , , voi III urmează să apară), între anii — a fost profesor la Universitatea din Lvov, în la Universitatea Jagelonă din Cracovia, între anii — este redactor la revista „Studia Philosophica", şi din anul este membru al Academiei de Ştiinţe din R P Polonă Dintre lucrările sale cele mai importante cităm: Opera de artâ literară — ; Tipuri de atitudine faţă de opera literară — ; Despre aşa-numitul adevăr în literatura— ; Despre cunoaşterea operei literare — ; /nsemnârî d/n filozofia literaturii — ; Opera literară şi con- cretizările ei — ; Studii de estetică, voi, I, II şi — , , ; Din cercetările asupra filozofiei contemporane — (acest volum reprezintă o selecţie a lucrărilor publicate între anii -— );Operâ — experienţa — valoare — , La baz'a ei se găseşte un anumit obiect real (fizic) care constituie fundamentul său ontic Acest fundament ontic îl creează artistul Am discutat mai amănunţit aceste probleme în două conferinţe : prima rostită l'a „Societatea Britanică de Estetică" din Londra şi intitulată : Valori artistice şi valori estetice, în anul a doua la „Al V-lea Congres Internaţional de Estetică de Ia Amsterdam", cu titlul Problema sistemului calităţilor estetic relevante, 